גונאר מוריץ וידפורס

גונאר מוריץ וידפורס (באנגלית: Gunnar Mauritz Widforss; 21 באוקטובר 1879 – 30 בנובמבר 1934) היה אמן אמריקאי-שוודי שהתמחה בציור נופי מדבר בצבעי מים. הוא מזוהה לרוב עם נופים מהגנים הלאומיים האמריקאים.

 ביוגרפיה 
ממוזער|גונאר וידפורס, מפלי יוסמיטי, 1922
גונאר וידפורס נולד בסטוקהולם, שוודיה. הוא היה בנם של מאוריץ וידפורס ובלנדה קרולינה ויידנהיין, שהיו הורים לשלושה עשר ילדים. מאוריץ וידפורס (1836–1905) היה בעל עסק לבגדים הנושא את שמו, אשר נרכש בשנת 1968 על ידי ארלינג פרסון שהקים את (Hennes & Mauritz H&M). אמו של וידפורס הייתה אמנית חובבת שלמדה במכון הטכני, המכללה האוניברסיטאית לאמנות, מלאכה ועיצוב. בגיל שש עשרה החל וידפורס את לימודי הציור באותו בית ספר.Petersen, Alan (February 2010). "Gunnar Widforss: Visions of Light". Fine Art Connoisseur. 7 (1): 31–34.

לאחר סיום לימודיו במכון הטכני בשנת 1900, נסע וידפורס לסנקט פטרבורג שברוסיה כדי לעבוד כצייר דקורטיבי. כעבור שנה וחצי חזר הביתה ולאחר מכן יצא לתקופה ממושכת לנסיעות ברחבי אירופה ואמריקה.Bill Belknap and Frances Spencer Belknap. Notes of interviews with Gunnar Widforss' friends. Museum of Northern Arizona Library. וידפורס עבד בעיקר בצבעי מים והוא ניהל אורח חיים בוהמי ונסע לחפש נופים מרשימים לצייר. בין השנים 1904–1909 הוא יצא לאוסטריה, שווייץ, אזור הים התיכון וצפון אפריקה. בשנים 1906–1907 ביקר בארצות הברית שם התגורר בג'קסונוויל, פלורידה ומאוחר יותר בברוקלין, ניו יורק ועשה ציורים בהזמנה.

 קריירה 
זמן קצר לאחר שהגיע לקליפורניה בתחילת 1921, נסע וידפורס לעמק יוסמיטי. הוא הפך אותו לביתו הסדיר למחצה בשנים 1921–1926. ביוסמיטי הוא פגש את מנהל שירות הפארק הלאומי סטיבן טי מאתר. מאתר הפך לחברו ופטרונו והציע לוידפורס למקד את כשרונותיו בפארקים הלאומיים של אמריקה.Bill Belknap and Frances Spencer Belknap (1969) Gunnar Widforss: Painter of the Grand Canyon (Flagstaff, AZ: Northland Press for the Museum of Northern Arizona) בשנת 1923 אייר וידפורס את ספרו של הרולד סימס "שירי יוסמיטי".

בסוף קיץ 1921 העביר את ציור צבעי המים שלו לגלריית גאמפ בסן פרנסיסקו וצייר והציג בכרמל. לאחר מכן, היו לו תערוכות בלוס אנג'לס בגלריות סטנדאל ובחברת צבעי המים בקליפורניה; באוקלנד וסן פרנסיסקו.

על פי המפקד האמריקאי באפריל 1930, הוא התגורר בסן פרנסיסקו והיה אמן נוף לא נשוי שהפך באופן רשמי לאזרח ארצות הברית בשנת 1929.
ממוזער|גונאר וידפורס, גרנד קניון, 1928
וידפורס עשה את הנסיעה הראשונה שלו לדרום מערב ארצות הברית בשנת 1923, וביקר בפארקים הלאומיים של גרנד קניון, ציון וקניון ברייס. בשנה שלאחר מכן עשה את טיולו היחיד לפארק הלאומי ילוסטון, שם עשה ציורים רבים של הקניון והמפלים המרהיבים של נהר ילוסטון.

בשנת 1934 צייר וידפורס שמונה יצירות עבור פרויקט עבודות האמנות הציבוריות (PWAP). בין צבעי המים הגדולים היו ציורים של סולט ריבר, הר קמלבק והגרנד קניון. ציוריו נמכרו בגלריה לאמנות ובלובי מלון אל טובאר.

תערוכות מוזיאוניות מרכזיות של עבודות וידפורס היו נדירות. הראשונה הוצגה בדצמבר 1924 בגלריה הלאומית לאמנות בוושינגטון הבירה. התערוכה כללה 72 ציורי צבעי מים בעיקר סצנות של פארקים לאומיים במערב. ויליאם הנרי הולמס, המנהל הראשון של הגלריה הלאומית לאמנות בוושינגטון, הגיב על ציורי הגרנד קניון של וידפורס בתערוכה: "הם יוצאי דופן מבחינת ההקומפוזיציה והצבעים הגאולוגיים. הם נותנים הבנה מספקת יותר של הגרנד קניון מכל מה שניסו אחרים לצייר. כמעט בלתי אפשרי להעביר את העוצמה וההדר של פלאי הטבע האלה, אבל וידפורס השיג זאת."

בשנים 1926 ו-1928 השתתף וידפורס בשתי תערוכות במוזיאון ברוקלין לאמנות בחסות האגודה לאמנים אמריקאים סקנדינביים.

בשנת 1934 אובחן וידפורס כחולה במחלת לב ונאמר לו להימנע מהגובה הרב של הכפר בגרנד קניון. הוא מת זמן לא רב לאחר מכן, ב-30 בנובמבר 1934 בגבול הדרומי מהתקף לב בגיל חמישים וחמש.

הוא נקבר על ידי חבריו בבית הקברות בגרנד קניון בגדה הדרומית.

 מורשת 
גונאר וידפורס הותיר מורשת והשראה לציירים הריאליסטיים של נופי המערב. דיוק הציור והשימוש בצבע והיכולת שלו לבטא מרחב עמוק ואפקטים אטמוספיריים הם ללא תחרות. וידפורס מעולם לא פנה לתיאורים סנטימנטליים או רומנטיים שהיו נפוצים בציורי המערב.

שביל וידפורס בשפתו הצפונית של הגרנד קניון נקרא על שמו של גונאר וידפורס.

 גלריה 

 קישורים חיצוניים 



 הערות שוליים 

קטגוריה:מהגרים משוודיה לארצות הברית
קטגוריה:ציירים אמריקאים
קטגוריה:אמריקאים שנולדו ב-1879
קטגוריה:אמריקאים שנפטרו ב-1934